
สรุปมติการประชุม 
คณะกรรมการบริหารสำนักงานพัฒนาเศรษฐกิจจากฐานชีวภาพ 
ครั้งที่ 3/2563 
วันพฤหัสบดีที่ 16 เมษายน พ.ศ. 2563 เวลา 13.30 น.
ณ ห้องประชุมปีติพงศ์พี่งบุญ ชั้น 9 สำนักงานพัฒนาเศรษฐกิจจากฐานชีวภาพ (องค์การมหาชน)


เมื่อกรรมการมาครบองค์ประชุมแล้ว ประธานฯ ได้กล่าวเปิดประชุม และให้ดำเนินการประชุมตามระเบียบวาระการประชุม ดังนี้ 
ระเบียบวาระที่ 1
เรื่องประธานกรรมการ/กรรมการและเลขานุการแจ้งให้ที่ประชุมทราบ
 
1. 
ประธานกรรมการ แนะนำที่ปรึกษาคณะกรรมการ และผู้แทนปลัดกระทรวงทรัพยากร ธรรมชาติและสิ่งแวดล้อม 
มติคณะกรรมการ 
รับทราบ 

ระเบียบวาระที่ 2  
เรื่องรับรองรายงานการประชุมครั้งที่ 2/2563 วันที่ 24 มีนาคม 2563
มติคณะกรรมการ  

1. รายงานการประชุม ครั้งที่ 2/2563 ให้แก้ไข ดังนี้
              1.1  วาระที่ 2 เรื่องรับรองรายงานการประชุม มติคณะกรรมการ แก้ไขเป็น “รับทราบรายงาน
การประชุม ครั้งที่ 1/2563” นอกนั้นให้ตัดออก 



1.2  วาระที่ 4.1 การประเมินผลการดำเนินงานฯ ตามพระราชกฤษฎีกาจัดตั้ง สพภ. พ.ศ. 2550 มาตรา 39 ฝ่ายเลขานุการขอตัดวงเงิน 2 ล้านบาท ออก 

    1.3  รับรองรายงานการประชุมระเบียบวาระที่ 4.4 เรื่อง การแต่งตั้งที่ปรึกษาคณะกรรมการ คณะกรรมการตรวจสอบ และคณะอนุกรรมการในคณะกรรมการบริหาร สพภ. ยกเว้น คณะอนุกรรมการพัฒนาและบริหารงานบุคคล ฝ่ายเลขานุการขอยกเลิกประกาศคณะกรรมการบริหาร สพภ. เรื่องการแต่งตั้งคณะอนุกรรมการพัฒนาและบริหารงานบุคคล ประกาศ ณ วันที่ 10 เมษายน 2563 เพื่อกลับไปทบทวนองค์ประกอบให้ถูกต้องตามข้อบังคับที่เกี่ยวข้อง แล้วนำเสนอใหม่ในการประชุมครั้งต่อไป และให้ปลดออกจากวาระลับ เป็นวาระปกติ

      ทั้งนี้ คณะกรรมการ รับรองรายงานการประชุมคณะกรรมการ ครั้งที่ 2/2563 เมื่อวันที่ 24 มีนาคม 2563 ตามที่แก้ไข และรับรองสรุปมติคณะกรรมการ เพื่อเปิดเผยที่เว็ปไซต์ศูนย์ข้อมูลข่าวสารราชการของ สพภ.


2. ให้ปรับรูปแบบวิธีเขียนชื่อตำแหน่ง “กรรมการผู้ทรงคุณวุฒิ” ในรายงานการประชุม โดยให้วงเล็บใต้ชื่อนามสกุลว่า “ผู้ทรงคุณวุฒิสาขา...” และต่อท้ายด้วย “กรรมการ” 

3. ในการประชุมคณะกรรมการทุกครั้ง ให้บรรจุระเบียบวาระสืบเนื่องเพื่อทราบหรือเพื่อพิจารณา
ให้ครบถ้วน  
ระเบียบวาระที่ 3     เรื่องเพื่อพิจารณา


วาระที่ 3.1  การดำเนินงานควบคุมดูแลกิจการของคณะกรรมการ

           3.1.1 รายงานผลการดำเนินงานตามตัวชี้วัดที่ 5.1 ไตรมาส 1/2563 และไตรมาส 2/2563
มติคณะกรรมการ    
1. เห็นชอบรายงานผลการดำเนินงานตามแผนการบริหารจัดการสารสนเทศ ไตรมาส 1/2563 และไตรมาส 2/2563 (ประเด็นการประเมินตามตัวชี้วัดที่ 1.2) ตามที่ สพภ. เสนอ
2. เห็นชอบรายนงานผลการปฏิบัติงานด้านการเงินและรายงานด้านภารกิจหลัก ไตรมาส 1/2563 และไตรมาส 2/2563 (ประเด็นการประเมินตามตัวชี้วัดที่ 1.3) ตามที่ สพภ. เสนอ
โดยให้รับข้อคิดเห็นและข้อเสนอแนะของคณะกรรมการบริหาร สพภ. ไปพิจารณาดำเนินการต่อไป 
ระเบียบวาระที่ 3.2  การดำเนินงานตามมติคณะรัฐมนตรี วันที่ 7 เมษายน 2563 

มติคณะกรรมการ  อนุมัติหลักการ วงเงินที่ต้องโอนเข้า ร่าง พระราชบัญญัติโอนงบประมาณรายจ่ายประจำปีงบประมาณ พ.ศ. 2563 ไปแล้ว ตามเงื่อนไขมติคณะรัฐมนตรี วันที่ 7 เมษายน 2563 วงเงิน 13.250 ล้านบาท 




ทั้งนี้ เมื่อพระราชบัญญัติโอนงบประมาณรายจ่ายประจำปี งบประมาณ พ.ศ. 2563 ประกาศบังคับใช้เป็นกฎหมายแล้ว ให้นำแผนปฏิบัติการและแผนการใช้จ่ายงบประมาณ ประจำปีงบประมาณ พ.ศ. 2563 และตัวชี้วัดตามคำรับรองการปฏิบัติงาน ประจำปีงบประมาณ พ.ศ. 2563 เสนอคณะกรรมการบริหาร สพภ. เพื่อให้ความเห็นชอบต่อไป 

ระเบียบวาระที่ 3.3
  การประเมินผลการปฏิบัติงานของรองผู้อำนวยการ  
(วาระลับ)
ระเบียบวาระที่ 4.1
กำหนดการประชุมคณะกรรมการบริหาร สพภ.

กรรมการและเลขานุการ เสนอกำหนดการประชุมคณะกรรมการบริหาร สพภ. ครั้งที่ 4/2563 ในวันพฤหัสบดีที่ 21 พฤษภาคม 2563 เวลา 09.30 น. 
มติคณะกรรมการ
รับทราบ 

----------------------------
     


 เลิกประชุมเวลา  18.30 น.











                        (น.ส.พรศิริ  พูลลาภ)		                         (นางจุฬารัตน์  นิรัติศยกุล)


                        เจ้าหน้าที่บริหารงานทั่วไป			              กรรมการและเลขานุการ


                      ผู้จดบันทึกรายงานการประชุม                                         ผู้ตรวจรายงานการประชุม








